stanford-oval/wikipedia huggingface dataset:
פרנק דומונד
ראשית חייו

פרנק וינסנט דומונד נולד ב-20 באוגוסט 1865 ברוצ'סטר, ניו יורק, לאליזבת ואלונזו דומונד, בעל מסגריה. הוא התעניין בצייר מגיל צעיר, והיה מעורב בתחום האמנות המקומית בראשית שנות השמונים. הוא קיבל עבודה ביצירת איורים לעסקים על ידי ציור שלטים. לאחר שסיים את לימודיו בבית ספר ציבורי ברוצ'סטר, עבר לעיר ניו יורק בשנת 1884.
בשנים 1884 - 1888 הוא השתתף בליגת הסטודנטים לאמנות של ניו יורק, ולמד אצל ג׳יימס קרול בקוויט, ויליאם סאראנט. דומונד מימן את השכלתו באמנות בכך שקיבל עבודה ביצירת איורים לעיתון Daily Graphic בניו יורק. כתוצאה מהעבודה המשובחת שלו שם, הוצע לו עבודה בהארפר'ס ויקלי. בהמשך עבד גם בעבודות מגזינים נוספים.
הוא עבר לפריז כדי להמשיך בלימודיו. משנת 1888 או 1889 עד 1891 הוא למד באקדמיה ז'וליאן, שם כללו המדריכים שלו את בנג׳מין קונסטנט, ז'ול ז'וזף לפבר וגוסטב בולנגר. הוא זכה להכרה בשנת 1890 כשציור שלו הוצג בסלון בפריז, זכה במדליה יוקרתית.
עבודתו המוקדמת הייתה בסגנון ארט נובו, ובפריז הוא הושפע מאסכולת ברביזון, לימים הפך לאימפרסיוניסטי. בשנת 1895 התחתן עם הלן סבייה מפורטלנד, אורגון, אמנית אחרת. הם בילו חמש שנים בצרפת, שם גם ערך שיעורי קיץ לליגת הסטודנטים לאמנות, וצייר נופים בחוץ מהשחר ועד השקיעה. בשנת 1900 הוא נבחר לאקדמיה הלאומית לעיצוב, והפך לאקדמאי מלא בשנת 1906.
עבודה

דומונד הציג בתערוכת הכותנה של מדינת אטלנטה, התערוכה הקולומביאנית העולמית בשיקגו, התערוכה הפאן-אמריקאית בבופלו, ותערוכת סנט לואיס. הוא שימש כמנהל אמנותי בתערוכת המאה של לואיס וקלארק בפורטלנד בשנת 1905, ועזר לארגן את התערוכה הראשונה במוזיאון האמנות בפורטלנד באותה השנה. לקראת תערוכת פנמה-פסיפיק מ-1915, הוא הכין שני ציורי קיר ענקיים, שתלויים כעת בספריה הציבורית בסן פרנסיסקו.
קריירת ההוראה שלו נמשכה למעלה מחמישים שנה, בה לימד דומונד אלפי אמנים בליגת הסטודנטים לאמנות. דומונד פיתח לוח פריזמטי, המשמש במיוחד בציור נופים. התלמידים שלו למדו לראות את השתנות אור המנסרה בצבעים מעורבבים, שינוי טונאלי, שזורם מצהוב לסגול בצד החם ומצהוב לירוק לירוק כחול לסגול בצד הקריר. וריאציות של הלוח הפריזמטי עדיין משמש אמנים ומורים רבים ובתי ספר, כולל המכון לאמנות רידג'ווד בניו ג'רזי.
דומונד היה חבר במושבת האמנות אולד ליים, קונטיקט, שם התגורר בשכונה בשם Grassy Hill. במשך כמה שנים עמד בראש בית הספר קיץ של הליגה לסטודנטים לאמנות, שם לימד גם בחוץ, כפי שהיה בצרפת. הרברט אברמס וקתרין לנגהורן אדמס היו בין תלמידיו.
לאחר שעבר בית הספר לוודסטוק, ניו יורק, דומונד המשיכה להעביר שיעורים פרטיים באולד ליים.
דומונד נפטר בעיר ניו יורק ב-6 בפברואר 1951, בגיל 85
הערות שוליים

↑  "Distinguished Educator in the Arts: Frank Vincent DuMond, 2013 Honoree", www.societyillustrators.org (ארכיון)
↑  Florence Griswold Museum - Frank Vincent DuMond, collections.flogris.org
↑  Frank V. Dumond, www.papillongallery.com
↑  Seasons of Life: American Impressionism and Frank Vincent DuMond, www.tfaoi.com
↑  "The Prismatic Palette"
↑  Our History - Ridgewood Art Institute of Bergen County, NJ, web.archive.org, ‏2013-10-05
↑  Frank Vincent DuMond, web.archive.org, ‏2013-09-30
| --- | --- |
בקרת זהויות :  BnF: cb149732120 (data)  GND: 1246777347  ISNI: 0000 0000 8109 1987  LCCN: n90683895  NKC: xx0305101  RKD: 24782  SNAC: w6612t7v  SUDOC: 15468094X  ULAN: 500014161  VIAF: 29805239   WorldCat (עם VIAF): 29805239 
שיעור ציור בסטודיו על ידי פרנק דומונט בפורטלנד אורגון, 1895
פרנק דומונד, ז׳אן דארק, 1896
פרנק דומונד, ישו והדייג, איור, 1891
פריוצ'יפ

שבב הפריוצ'יפ
הפריוצ'יפ (באנגלית: PerioChip) הוא שבב ג'לטיני המוחדר לפה במקרה של מחלת חניכיים, ומטפל בה באמצעות שחרור מושהה של כלורהקסידין. השבב הומצא על ידי תכשירי פריו.
אופן פעולה

במקרה של מחלת חניכיים, מוחדר הפריוצ'יפ לכיס בעומק של 5 מ״מ ומעלה, שם הוא מפריש כלורהקסידין במשך כשבוע עד עשרה ימים. לאחר מכן הוא מתכלה לחלוטין, כך שאין צורך להוציאו באמצעות פינצטה. ייחודו של השבב הוא בכך שאינו מכתים את השיניים כשהוא בתוך חלל הפה. כמו כן האדם שבתוך פיו נמצא הפריוצ'יפ אינו צריך להימנע מלאכול ולשתות.
ראו גם

כלורהקסידין
פריידון זנדי

פריידון זנדי (בפרסית: فريدون زندى; נולד ב-26 באפריל 1979) הוא כדורגלן איראני.
קריירה

זנדי נולד לאב איראני ולאם גרמנייה בכפר קטן בצפון גרמניה. בתחילה שיחק כדורגל במספר מועדוני ילדים שהיו קרובים לביתו. כשהיה בן 17 החל לשחק בליגה השנייה בגרמניה אבל כעבור זמן לא רב עבר לשחק בקבוצת קייזרסלאוטרן. לאחר מכן שיחק בקבוצות מקפריסין: אפולון לימסול, אולימפיאקוס ניקוסיה ואלקי לרנקה.
ב-8 ביוני 2005 במשחק של נבחרת איראן נגד בחריין היה זנדי חלק מההרכב הפותח שהעלה את איראן למונדיאל 2006.
פריידון עבאסי-דוואני

| --- | --- |

 לידה:  11 ביולי 1958 (בן 66) כאזרון, איראן 
 מדינה:  איראן 
 השכלה:  אוניברסיטת שהיד בהשתי 
 מעסיק:  האומות המאוחדות, אוניברסיטת האימאם חוסיין 
 תפקיד:  סגן נשיא איראן (13 בפברואר 2011–16 באוגוסט 2013)  Vice President as Head of Atomic Energy Organization of Iran (13 בפברואר 2011–16 באוגוסט 2013)  חבר במג'לס 
 מפלגה:  Association of Islamic Revolution Loyalists 
 
פרופסור פריידון עבאסי-דוואני (בפרסית: فریدون عباسی دوانی, נולד ב-11 ביולי 1958) היה ראש הארגון לאנרגיה אטומית של איראן מפברואר 2011 ועד ל-2013, לאחר שמונה על ידי הנשיא מחמוד אחמדינז'אד. 
בנוסף, עבאסי-דוואני עומד בראש הפקולטה לפיזיקה באוניברסיטת האימאם חוסיין בטהראן. בשל מעורבותו הפעילה בתוכנית הגרעין האיראנית, הוא הוכנס לרשימה השחורה של האו"ם ונאסר על מדינות העולם לנהל עמו קשרים. הוא כיהן כנשיא אוניברסיטת האימאם חוסיין מ-2001 ועד פברואר 2011.
ב-29 בנובמבר 2010, כך על פי פרסומים שונים, הוא ניצל מניסיון התנקשות בעת שנסע במכוניתו ואופנוען הצמיד מטען חבלה לרכבו תוך כדי נסיעה. עבאסי-דוואני הצליח לזנק מן המכונית בשניות האחרונות. באותו היום נהרג עמיתו מאוניברסיטת שהיד בהשתי, מג'יד שהריארי.
עבודותיו

פריידון עבאסי-דוואני היה פרופסור באוניברסיטת שהיד בהשתי בטהראן (רשמית, האוניברסיטה הלאומית של איראן). הוא דוקטור לפיזיקה גרעינית וביצע מחקר גרעיני עבור משרד ההגנה האיראני. הוא היה שותף בתוכנית פיתוח טילים בליסטיים בעלי ראש קרב גרעיני.
פרניק

ערך זה עוסק בעיר בבולגריה. אם התכוונתם למלחין ופזמונאי רומני, ראו .
פֶּרְנִיק (בבולגרית: Перник) היא עיר במרכז מערב בולגריה, בירת מחוז פרניק, השוכנת על שתי גדותיו של הנהר סטרומה ו-40 קילומטרים דרומית מערבית לבירה סופיה.
היסטוריה

תחילת התיישבות אנושית מאורגנת באזור מתוארכת לתקופת הברונזה המאוחרת. במהלך המאה ה-1 לפנה"ס, נכבש האזור על ידי צבא הרפובליקה הרומית. לאחר הפיצול באימפריה הרומית עבר השטח לחזקת האימפריה הביזנטית. העיר המודרנית בנויה על חורבותיה של העיר הביזנטית קראקרה שהוקמה בשלהי המאה ה-4. שמה המודרני של העיר מופיע בכתובים בתקופת האימפריה הבולגרית הראשונה, כאשר במהלך המאה ה-9 הוקמה במקום מצודה כחלק ממערך המצודות שהגנו על שטחי הממלכה. השם פרניק מיוחס לשמו של האל הסלאבי פֶּרוּן. ב-1396 נכבשה המצודה על ידי צבאותיו של באיזיט הראשון סולטאן האימפריה העות'מאנית.
לאחר הכיבוש ננטשה המצודה, היישוב איבד מחשיבותו והיקפו הצטמצם לכדי כפר קטן. לאחר המלחמה העות'מאנית-רוסית (1877–1878) הפך היישוב חלק מנסיכות בולגריה מתוקף סיכומי קונגרס ברלין. בראשית המאה ה-20 החלו בכרייה ממוכנת של פחם באזור. ב-1928 זכתה פרניק למעמד של עיר. מ-1949 ועד 1962 היה שמה של העיר דימיטרובו לכבודו של גאורגי דימיטרוב מנהיג המפלגה הקומוניסטית הבולגרית לאחר מלחמת העולם השנייה.
כלכלה

בשטח הרשות המקומית קיימת חקלאות מפותחת והגידולים העיקריים הם חיטה, שעורה ושיבולת-שועל. כמו כן מגדלים צאן, בקר וחזירים לתעשיות הבשר והחלב. באזור פועלים 2 בתי אריזה, מספר בתי מטבחיים ומחלבות. חלק נכבד משוק העבודה המקומי נסמך על מכרות הפחם המצויים בסביבות העיר וכן על מפעלים לעיבוד מתכות כבדות.
העיר מקושרת לכביש המהיר E-79 המקשר אותה לערים סלוניקי, סופיה וסקופיה. כמו כן מקושרת פרניק לרשת מסילות הברזל הבולגרית ומהעיר יוצאים קווי רכבת ישירים לסופיה, בלגואבגרד ופטריץ'. בעשור השני של המאה ה-21 מתוכנן לקשר את העיר לעורקי התחבורה מספר 4 ו-8 של נתיבי התעבורה הפאן-אירופיים.
דמוגרפיה

אוכלוסיית פרניק מצויה במגמת קיטון בשיעור שנתי של 5%, בשל שיעור תמותה הגדול משיעור הילודה. שיעור הילודה השנתי הממוצע בפרניק עומד על 70 לידות לכל 1,000 תושבים והוא נמוך מהממוצע הארצי העומד על 79 לידות. בשטח הרשות המקומית פרניק קיימת הגירה פנימית מהכפרים והעיירות לעיר פרניק גופא.
אקלים

בפרניק שורר אקלים ממוזג. הטמפרטורה השנתית הממוצעת היא 11oc כשערכי הקיצון נעים ממינוס 2oc בינואר ועד-29.6oc ביולי. כמות המשקעים השנתית הממוצעת נעה בין 550 מ"מ ל-606 מ"מ.
ערים תאומות

יוון אתונה, יוון.
פורטוגל אובאר, פורטוגל.
רוסיה אלקטרוסל, רוסיה.
צ'כיה פרדוביצה, צ'כיה.
אוקראינה לוהנסק, אוקראינה.
רוסיה באלאשיחה, רוסיה.
מקדוניה קבדרצי, מקדוניה.
מונטנגרו רוז'אה, מונטנגרו.
פולין לובלין, פולין.
טורקיה נילופר, טורקיה.
בלארוס אורשה, בלארוס.
איטליה אורושה, איטליה.
הערות שוליים

↑  תקציר ההיסטוריה של פרניק, באתר bulgaria.domino (באנגלית).
| --- | --- |
בקרת זהויות :  NLI: 987007552607205171  GND: 4489365-6  MusicBrainz: 8068f02e-4f6e-4919-905f-aecbd45e77eb  NKC: ge847666  VIAF: 147745260   WorldCat (עם VIAF): 147745260
צבים מצדדי-צוואר

| צבים מצדדי-צוואר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים מצדדי-צוואר
משפחות
 Podocnemididae  Chelidae  Pelomedusidae
שם מדעי
 Pleurodira ‏קופ, 1864

צבים מצדדי-צוואר (שם מדעי: Pleurodira) היא תת-סדרה בסדרת הצבים החיים בביצות ונהרות טרופיים והם בעלי צוואר גדול שאיננו יכול להיכנס לשריון, אלא להיצמד אליו בעיקול כשהצוואר נותר בחוץ (מהצד; ומכאן שמם). הם מותאמים לחיים במים ובעלי שריון גדול ומעוגל, עיניים גדולות ולסת גדולה, אך מקור קטן ולעיתים בכלל לא.
צבים אלה התפתחו כבר בתקופת הקרטיקון והם כוללים 3 משפחות קיימות. משפחות אלה חיות בנהרות איטיים ורדודים או ביצות באמריקה הדרומית, אוסטרליה, גינאה החדשה ואיים באינדונזיה, מדגסקר ואפריקה שמדרום לסהרה. הגדול מבין צבים אלה הוא צב אראו (Podocnemis expansa), שאורכו עד 1 מטר ומשקלו עד 90 ק"ג.
מיון

תת-סדרת צבים מצדדי-צוואר (Pleurodira)
משפחה פודוקנמיים (Podocnemididae)
משפחה נטויי-צוואר (Chelidae)
משפחה Dortokidae - נכחדה
משפחה Eusarkiidae - נכחדה
משפחה Propleuridae - נכחדה
משפחה Bothremydidae - נכחדה
משפחה פלומדוזיים (Pelomedusidae)
פסטיבל חיפה להצגות ילדים

| --- | --- |


הפסטיבל ה-21 שהוקדש ליצירתה של לאה גולדברג
 סוג:  פסטיבל להצגות ילדים
 מיקום:  חיפה
 מועדים
 תאריכי פעילות:  1987–הווה (כ־37 שנים)
 מועד שנתי:  חול המועד פסח
 משך הפסטיבל:  5 ימים
 קואורדינטות:  32°48′23″N 34°59′57″E﻿ / ﻿32.806398515095°N 34.999233484268°E﻿ / 32.806398515095; 34.999233484268
 www.haifakids.co.il
 he
 
טקס הענקת הפרס הראשון בתחרות בשנת 2017, להצגה "הגשם של סבא אהרון", המבוססת על ספרו של מאיר שלו
פסל חי - המפוזר מכפר אז"ר
פסטיבל חיפה הבינלאומי להצגות ילדים הוא פסטיבל לתיאטרון ילדים, שייסדה מרים יחיל-וקס, ומתקיים בחיפה מדי שנה בימי חול המועד פסח.
היסטוריה

הפסטיבל הראשון התקיים בשנת 1987 ביוזמת התיאטרון העירוני חיפה בשיתוף עם עירייה חיפה. נועם סמל, מנכ"ל התיאטרון, ומרדכי פרי, ראש מינהל החינוך התרבות והרווחה בעיריית חיפה ניהלו אותו. הפסטיבל הראשון נמשך ארבעה ימים, וכלל 400 אירועים ופעילויות. 14 מההצגות הוצגו לראשונה בפסטיבל והתחרו על "פרס הפסטיבל" להצגת הילדים הטובה ביותר.
הפסטיבל השני התקיים בשנת 1989. הפסטיבל השני כלל 140 הצגות ואירועים. נשיאת הכבוד של הפסטיבל הייתה רעיית נשיא המדינה אופירה נבון.
בשנת 2002, לאחר שכבר נפתח, בוטל הפסטיבל, בעקבות הפיגוע במסעדת מצה. שנה אחר כך היה הדו-קיום בין יהודים לערבים לנושא המרכזי של הפסטיבל.
בשנת 2010, לציון מלאת 20 שנה לפסטיבל, עוצב מתחם הפסטיבל כולו כמסיבת יום הולדת.
בשנת 2011 הוקדש הפסטיבל ליצירותיה של הסופרת לאה גולדברג, במלאת 100 שנה להולדתה. מתחם הפסטיבל הפך אז ל"גן של לאה", ובו יכלו המבקרים להלך בין דמויות מתוך יצירותיה הבולטות ובין סצנות שיועלו על ידי שחקנים מתוך סיפוריה.
בשנת 2020, עקב מגפת הקורונה בישראל, נדחה הפסטיבל, ונערך חצי שני אחר כך באופן מקוון. למעלה מ-20 אלף איש צפו בהצגות, וניתן היה להצטרף ולצפות בהן עד נובמבר 2020. השידורים כללו גם ראיונות עם יוצרי ההצגות המובילות, ועם מנהלי הפסטיבל, וכך, ניתן היה לשמוע על הנעשה מאחורי הקלעים של הכנת הפסטיבל המיוחד הזה.
בשנת 2021, אחרי שנת הקורונה, התקיים הפסטיבל כסדרו, תוך שהוא מעמיד מתחם מערך בדיקות קורונה מהירות לילדים מתחת לגיל 16.
היסטוריה > שותפים

הפסטיבל נתמך כספית על ידי עיריית חיפה, משרד החינוך והתרבות, מפעל הפיס וקרן חיפה. במהלך השנים, הוא התמודד עם המשבר הכלכלי שעבר על תיאטרון האם שלו, תיאטרון חיפה, ובמסגרתו, אף קוצץ תקציב הפסטיבל.
מיקום

הפסטיבל נערך במתחם תיאטרון חיפה שבשכונת הדר הכרמל, בגן בנימין הסמוך לו, ובאתרים נוספים בעיר, המשתנים מדי שנה, וכוללים, את המדעטק ומוזיאון העיר חיפה.
תפיסה אומנותית

התפיסה האמנותית של הפסטיבל היא הפיכת ההצגות המועלות באולמות, והאירועים שמחוץ להם, להפנינג לילדים. הפסטיבל אורך כשלושה ימים, שבמהלכם מועלים עשרות הצגות ומופעים. תוכנית הפסטיבל כוללת באופן מסורתי הצגות המיועדות לילדים ממגזרים שונים בחברה. כך, נכללות בו הצגות המיועדות לציבור החרדי והצגות בשפה הערבית.
תוכני הפסטיבל > תחרות הפסטיבל

בין ההצגות המועלות בהופעות בכורה במסגרת האירוע, נערכת תחרות. מטרת התחרות היא פיתוח תחום הצגות הילדים בישראל, העלאת רמת מחזות הילדים בה, עידוד של הפקת מחזאות ישראלית מקורית וקירוב המודעות של הקהל הצעיר לתיאטרון.
תוכני הפסטיבל > תכנים

בצד תחרות ההצגות המקוריות, מתארחות במסגרת הפסטיבל עשרות הצגות, המועלות דרך שגרה בתיאטראות וקבוצות התיאטרון לילדים ונוער בישראל. בנוסף אליהן מתארחות בפסטיבל הצגות ילדים מחוץ לארץ.
במסגרת הפסטיבל, מתקיימים מופעי חוצות לציבור הרחב, ללא תשלום, המועלים על ידי קבוצות ותיאטראות שונים מישראל ומחו"ל, שהוזמנו לשם כך על ידי הנהלת הפסטיבל. כמו כן, נכללים בו מתחמי יצירה ופעילויות לילדים.
מנהלי הפסטיבל

1987 נועם סמל ומרדכי פרי
המנהל האומנותי של הפסטיבל, בין 2014 ל-2020, היה איציק ויינגרטן.
החל משנת 2021 המנהל האומנותי של הפסטיבל הוא רועי שגב.
הערות שוליים

↑  מרים יחיל-וקס, באתר הבימה
↑  ציפי רום, חדש בחיפה: פסטיבל הצגות ילדים, חדשות, 29 בינואר 1987
↑  יובל ניב, פסטיבל חיפה להצגות ילדים: 14 המתחרות, חדשות, 9 באפריל 1987
↑  רונן טל, מתמסד ושלו, חדשות, 6 באפריל 1989
↑  שוש אביגל, 25 אורחיא, 3 בכוריא, 9 תחרותיא, ואחד רוסיה פסטיבל חיפה-ישראל להצגות ילדים, חוה"ט פסח, 20־25 באפריל, חדשות, 14 באפריל 1989
↑  הפסטיבל להצגות ילדים בחיפה יתקיים בשבוע הבא במתכונת מצומצמת, באתר הארץ, 12 במרץ 2003
רותה קופפר, דו-קיום, כפי שהסברתי לילדי, באתר הארץ, 9 ביוני 2003
↑  מרב יודילוביץ', פסטיבל חיפה להצגות ילדים בסימן לאה גולדברג, באתר ynet, 25 בינואר 2011
↑  בועז כהן, נדחה הפסטיבל הבין לאומי להצגות ילדים, באתר כלבו – חיפה והצפון, 23 במרץ 2020
↑  ההצגה הזוכה בפסטיבל חיפה להצגות ילדים: "הוגו שלי", באתר ‏מאקו‏, 15 באוקטובר 2020
↑  זהבה בן, חנן בן ארי ומוזיאונים בחינם: מה כדאי לעשות בחול המועד פסח?, באתר וואלה, 24 במרץ 2021
↑  פסטיבל חיפה להצגות ילדים יתקיים במועד; רק רבע מתמיכת העירייה קוצצה, באתר הארץ, 17 בפברואר 2003
↑  אודות הפסטיבל, באתר האינטרנט של פסטיבל חיפה הבינלאומי ה-21 להצגות ילדים (2011) - עותק של הדף השמור בארכיון האינטרנט
↑  http://www.haifakids.co.il/newsite/takanon.pdf.(הקישור אינו פעיל, 1.4.13)
↑  תמר רותם, איציק ויינגרטן מונה למנהל האמנותי של פסטיבל חיפה הבינלאומי להצגות ילדים, באתר הארץ, 17 באוגוסט 2014
↑  חגית הורנשטיין, מנהל אמנותי חדש לפסטיבל להצגות ילדים, באתר כלבו – חיפה והצפון, 29 באוקטובר 2020
צבים מבאישים

| צבים מבאישים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
על־משפחה:: קינוסטרנויים
משפחה:: צבים מבאישים
שם מדעי
 Kinosternidae ‏אגאסי, 1857

צבים מבאישים (שם מדעי: Kinosternidae) הם משפחה קטנה של צבים החיים בביצות ונהרות אמריקה הצפונית והמרכזית.
צבים אלה בינוניים בגודל 10–15 סנטימטרים, והגדולים עד 30 סנטימטרים. הם בעלי גוף שטוח, ראש גדול עם מסיכה על עיניהם, מקור קצר ונחיריים ועיניים גדולות. הם חיים בעיקר סביב קרקעית נהרות איטיים וכן ביצות. צבעיהם מותאמים לצבעי הצמחייה התת-מימית וכך הם מוסווים. הם שחיינים איטיים אבל מתמחים ויודעים להלך על הקרקעית. השריון שלהם שטוח וצבעו הוא חום-כתום.
כפי ששמם מציין, צבים אלה מתגוננים מפני טורפים על ידי הפרשת נוזל מצחין מהשריון. צבים אלה הם אוכלי בשר וניזונים מסרטנים, חרקים, רכיכות, דו-חיים קטנים ודגים וכן מנבלות.
מיון

במשפחה זו 25 מינים ב-4 סוגים וב-2 תת-משפחות:
משפחה צבים מבאישים
תת-משפחה Kinosterninae
סוג צב מבאיש (Kinosternon )
מין Kinosternon acutum
מין Kinosternon alamosae
מין Kinosternon angustipons
מין Kinosternon arizonense
מין Kinosternon baurii
מין Kinosternon chimalhuaca
מין Kinosternon creaseri
מין Kinosternon dunni
מין Kinosternon durangoense
מין Kinosternon flavescens
מין Kinosternon herrerai
מין Kinosternon hirtipes
מין Kinosternon integrum
מין Kinosternon leucostomum
מין Kinosternon oaxacae
מין Kinosternon scorpioides
מין Kinosternon sonoriense
מין Kinosternon subrubrum
סוג צב מצחין (Sternotherus )
מין Sternotherus carinatus
מין Sternotherus depressus
מין Sternotherus minor
מין צב מצחין מצוי (Sternotherus odoratus)
תת-משפחה Staurotypinae
סוג ומין יחיד צב מבאיש צר-שריון (Claudius angustatus )
סוג צב מושק גדול (Staurotypus)
מין Staurotypus salvinii
מין Staurotypus triporcatus
פרופיל משתמש

פרופיל משתמש (בעברית תקנית: מִתְאַר מִשְׁתַּמֵּשׁ) (באנגלית: User profile, גם במילה אחת: userprofile) הוא אוסף הנתונים האישיים הנשמרים עבור משתמש קצה מסוים, לרוב בפלטפורמה דיגיטלית מקוונת.
חשוב להפריד בין מערכות תגובות לבין מערכות פרופילים.
פרופיל המשתמש נשמר על ידי כל מערכת המעוניינת בכך שאיתה המשתמש בא במגע, החל מיישומים המעוניינים לשמור את הגדרות ממשק המשתמש, דרך מערכת הפעלה המעוניינת לשמור את פעולותיו האחרונות של המשתמש לצורך נוחות בהפעלה נוספת, וכלה באתר אינטרנט המכיל מידע אישי שאותו הוא מציג למשתמש בכל פעם שזה גולש אליו. פרופיל משתמש אם כן הוא הייצוג הדיגיטלי של זהותו של אדם מסוים בעיני תוכנה מסוימת ובעיני שאר המשתמשים באותו מימד.
יצירת פרופיל המשתמש

יצירת פרופיל משתמש (באנגלית: User Profiling) הוא תהליך בניית פרופיל המשתמש תוך איסוף הנתונים הרלוונטיים מהמשתמש באופן אקטיבי - נתונים שהמשתמש צריך להכניס במפורש לצורך יצירת הפרופיל (גיל המשתמש למשל), או פסיבי - נתונים שהמערכת לומדת על המשתמש מבלי שהוא צריך להגדיר לה זאת במפורש (גלישה לאתר למשל הנשמרת בהיסטורית הגלישות). על אף שבחלק מהמקרים המערכת המבצעת איסוף נתונים פסיבי מאפשרת למשתמש למחוק את הנתונים שנאספו עליו, עצם האיסוף הפסיבי מהווה בעיני רבים פגיעה בזכות לפרטיות שכן למשתמש לא תמיד יש דרך להכיר את כל הנתונים שנלמדו עליו וכיצד המערכת עושה בהם שימוש.
פרופיל משתמש באתרים דינמיים

בדרך כלל פורומים מקוונים מכילים פרופיל משתמש כך שלשאר המשתמשים יהיו פרטים בסיסיים על המשתמשים האחרים שאיתם בדיון. הפרטים הבסיסיים כוללים חלק כזה או אחר מהפרטים המופיעים בדרך כלל בקורות חיים, ולעיתים רבות אף מאפשרים הוספת תמונה הנקראת על פי רוב תמונת פרופיל. יחד עם הפרטים האישיים, פורומים לרוב גם מוסיפים נתונים סטטיסטיים לגבי השימוש באתר כגון מספר ההודעות שפורסמו, תאריך התחברות אחרון וכן הלאה.
באתרי רשתות חברתיות באינטרנט קיים שימוש נרחב מאוד בפרופיל משתמש, ותחת הגדרה זו נאספים נתונים רבים מאוד. למעשה כל מה שרשת חברתית מציגה הוא פרופיל המשתמש של המשתמשים בה. פייסבוק ומייספייס הן שתי דוגמאות לרשתות המאפשרות למשתמש כל הזמן להרחיב את הפרופיל שלו על ידי הוספת יישומים ייעודיים המציגים פרטים אחרים עליו.
באתרים שהכנסותיהם מבוססות על פרסום או על מכירה, פרופיל המשתמש, הנשמר בשרתי האתר, מאפשר להציג למשתמש פרסומות התואמות את תחומי העניין שלו, כפי שזוהו על ידי האתר. דבר זה מתאפשר בין היתר באמצעות תוכנה ("עוגיות" או "Cookies" בעגה המחשובית) האוספת מידע על גולשים ברשת ומקשרת צרכנים פוטנציאליים עם מפרסמים.
פרופיל משתמש במערכות הפעלה

פרופיל משתמש נמצא במרבית מערכות ההפעלה המספקות ממשק משתמש גרפי, דוגמת Microsoft Windows, ו-Mac OS. הפרופיל משמש לא רק לצורכי התאמת ממשק המשתמש אלא גם לשיפור נגישותו לפעולות התדירות יותר אותן הוא מבצע והגדרות הפעלה מיוחדות אותן הוא הגדיר.
הערות שוליים

↑  מתאר משתמש במילון טכנולוגיית המידע: בקרה, כלילות ואבטחה (תשס"ד), באתר האקדמיה ללשון העברית
פסטיבל בריטניה

| --- | --- |

מבט על מתחם הפסטיבל מהגדה הצפונית של התמזה. במרכז התמונה - כיפת התגליות ובשמאל התמונה - הסקיילון
 סוג:  פסטיבל 
 מדינה:  הממלכה המאוחדת הממלכה המאוחדת
 מיקום:  לונדון 
 מועדים
 תאריכי פעילות:  1951 
 
פסטיבל בריטניה (באנגלית: The Festival of Britain) היה יריד ותערוכת אמנות שנערכה בלונדון בירת הממלכה המאוחדת בשנת 1951. התערוכה נפתחה ב-3 במאי, והיא התנהלה ברובה באזור סאות' בנק - הגדה הדרומית של נהר התמזה, בסמוך לתחנת ווטרלו. תערוכות נוספות נערכו בפופלאר, בפארק באטרסי, בדרום קנזינגטון ובאולם קלווין שבגלאזגו, וכן נערכו מספר אירועים בקארדיף, סטרטפורד שעל הנהר איוון, באת', פרת', בורנמות', יורק, אלדבורג, אינברנס צ'לטנהאם ואוקספורד.
הפסטיבל נערך זמן קצר יחסית לאחר תום מלחמת העולם השנייה, ובעת שנערך טרם שוקמו חלקים רבים מהעיר לונדון שנהרסו במהלך הבליץ (הפצצות הלופטוופה - חיל האוויר הגרמני). מטרת הפסטיבל הייתה לעודד את הציבור הבריטי, וליצור תחושה של שיקום המדינה. אחת ממטרות הפסטיבל הייתה להראות את השיקום המתוכנן של הערים ההרוסות של בריטניה בעקבות המלחמה.
כמו כן הפסטיבל ציין מאה שנה לתערוכה הגדולה שנערכה בלונדון בשנת 1851.
התערוכה הוקמה ביוזמתו של ג'רלד בארי ושל הרברט מוריסון, המשנה למנהיג מפלגת הלייבור.
לאחר קבלת ההחלטה על קיום הפסטיבל הוקמה מועצה מייעצת שעסקה בארגונו של הפסטיבל, בהנהלת גנרל הייסטינגס איזמי. מוריסון מינה גם ועדת עזר המורכבת מפקידים עובדי המדינה ששימשו כמקשרים בין משרדי המדינה השונים שעסקו בארגון הפסטיבל. במרץ 1948 הוקם מטה כללי, שהפך למשרד ממשלתי בעל תקציב משלו.
סאות' בנק

אזור התערוכה היה אזור של מחסנים ובתי מגורים של עובדי המפעלים בסביבה, שפונו במסגרת הכנת האתר. ביקורת רבה נמתחה על העלות הגבוהה, כ-8 מיליון ליש"ט, של הריסת מבני מגורים של אנשים קשי יום. הפועלים הפגינו נגד העבודות וחסמו את הרחובות במטרה למנוע את פיצוץ בתיהם.
בשנת 1948 מונה האדריכל הצעיר יו קייסון, בן ה-38, לניהול הפרויקט. בסיום העבודות בשנת 1952 קיבל תואר אבירות על פועלו.
מארגני התערוכה ייעדו את האזור לתצוגה של העקרונות המודרניים של התכנון העירוני, שיושמו במהלך שיקומה של לונדון לאחר מלחמת העולם. עקרונות אלה כללו בנייה לגובה, מעברים עיליים להולכי רגל והימנעות מבניית רחובות בצורת שתי וערב. המבנים נבנו, לראשונה בבריטניה, בסגנון הברוטליסטי. לימים נהרסו כל המבנים למעט אולם הפסטיבל המלכותי, ביוזמת ממשלת בריטניה והעומד בראשה וינסטון צ'רצ'יל שראה במבנים אלה מבנים "סוציאליסטים" מידי.
סאות' בנק > מבני הפסטיבל > כיפת התגליות

כיפת התגליות הייתה כיפה בקוטר 111 מטרים ובגובה 28 מטרים, ובעת בנייתה הייתה הכיפה הגדולה בעולם. המבנה נבנה מבטון ואלומיניום בסגנון מודרניסטי ונערכו בו מופעים ומוצגים רבים של הפסטיבל.
המבנה, לצד הסקיילון הסמוך, הפך לאחד מסמלי הפסטיבל, והיה אחד הגורמים להפיכת הסגנון המודרני לסגנון פופולרי בבריטניה. לאחר תום הפסטיבל נהרס המבנה וחלקיו נמכרו לשימוש חוזר. במקום בו עמד המבנה נבנו גני היובל (בהם ממוקם כיום הלונדון איי).
סאות' בנק > מבני הפסטיבל > הסקיילון

הסקיילון היה מגדל דמוי סיגר, סמוך לכיפת התגליות, פרי תכנונם של הידלגו מויה, פיליפ פוול ופליקס סמיואלי. המבנה היה מפלדה מצופה אלומיניום ונתלה באוויר באמצעות כבלי פלדה שנמתחו בין שלושה עמודים כך שנראה כאילו המבנה מרחף בגובה של 15 מטרים מעל הקרקע.  בשעות הלילה הואר המבנה, שהתנשא לגובה של 90 מ'. בתום התערוכה הופל המגדל אל התמזה, נחתך לחתיכות ומוחזר.
סאות' בנק > מבני הפסטיבל > אולם הפסטיבל המלכותי

את אולם הפסטיבל המלכותי תכננו האדריכלים לזלי מרטין, פיטר מורו ורוברט מתיו, וחברת הולנד, האנן וקיוביטס (Holland, Hannen & Cubitts) הייתה אחראית לבנייתו עבור מועצת מחוז לונדון. קלמנט אטלי, ראש ממשלת בריטניה, הניח את אבן הפינה למבנה בשנת 1949, והוא נחנך רשמית ב-3 במאי 1951. בטקס החנוכה היה אמור לכלול קונצרט בניצוחו של ארטורו טוסקניני, אולם בשל בעיות בריאות של המנצח נקראו להחליף אותו סר מלקולם סרג'נט וסר אדריאן בולט.
באפריל 1988 הפך המבנה למבנה הראשון שנבנה לאחר מלחמת העולם השנייה והוכרז כמבנה לשימור בשל חשיבותו האדריכלית.
סאות' בנק > מבני הפסטיבל > הטלקינמה

הטלקינמה היה מבנה קולנוע בן 400 מושבים שהוקם בין תחנת ווטרלו ואולם הפסטיבל המלכותי ובו הוקרנו סרטי קולנוע (דו ותלת־ממדיים) וסרטי טלוויזיה. הטלקינמה הייתה האטרקציה הפופולרית ביותר בפסטיבל. בתום הפסטיבל ועד שנת 1957 שימש המבנה, בתכנונו של ולס קואוטס, את מכון הסרטים הבריטי.
סאות' בנק > מבני הפסטיבל > רכבת פאר טוטרינג ואוייסטר קריק

רכבת זו, שתוכננה על ידי פרדריק רולנד אמט, ופעלה בפארק באטרסי, נעה בין "פאר טוטרינג" (Far Tottering) ו"אויסטר קריק" (Oyster Creek) דרך מסלול שתכנן ג'ון פייפר. הרכבת והתחנות עוצבו על פי קומיקס שפורסם במגזין פאנץ'.
סאות' בנק > מבני הפסטיבל > מבנים נוספים

בין המבנים הנוספים שנעשה בהם שימוש באזור הפסטיבל היו
מגדל שוט שנבנה בשנת 1826 ואשר שימש כאנטנת רדיו עבור הפסטיבל. מבנה זה הוא המבנה היחיד שלא נהרס במסגרת פינוי השטח לפסטיבל, אלא רק לאחר תום הפסטיבל. במקומו נבנה אולם המלכה אליזבת אשר נפתח בשנת 1967.
מבנה הנהלת הפסטיבל שתכננו מקסוול פריי, ג'יין דרו ואדוארד מילס.
ביתן האריה והחד-קרן שהציג את ההיסטוריה של האומה הבריטית.
בחצר מתחם הפסטיבל הוצגו יצירות אמנות כגון ציור קיר מעשה ידי ויקטור פאסמור ופסלים של הפסלת ברברה הפוורת'.